12/05/2011 | Administración LocalMunicipal
Oleiros
Secretaría Xeral
Decreto protección de datos

A Lei orgánica 15/1999, do 13 de decembro, de protección de datos de carácter persoal establece no seu artigo 2º que será de aplicación aos datos de carácter persoal rexistrados en soporte físico que os faga susceptibles de tratamento, e a toda modalidade de uso posterior destes datos polos sectores público e privado. Neste sentido, o apartado 1 do seu artigo 20 establece que a creación, modificación ou supresión dos ficheiros das administracións públicas deberá efectuarse por medio dunha disposición xeral publicada no Boletín Oficial do Estado ou no diario oficial correspondente. Así mesmo, no seu apartado 2º establécense os aspectos que a disposición de creación ou modificación de ficheiros deberá indicar. Para tal efecto e ao obxecto de que o ficheiro de carácter público que se describe na presente resolución, dependente do Concello de Oleiros, sexa creado, modificado ou suprimido nos termos e condicións que establece a Lei orgánica 15/1999, do 13 de decembro, de protección de datos de carácter persoal e de conformidade coas atribucións que legalmente veñen conferidas no artigo 21.1 s) da Lei 7/1985, do 2 de abril, reguladora das bases do réxime local na redacción dada pola Lei 57/2003, do 16 de decembro, de medidas para a modernización do Goberno local, Primeiro. Aprobar a creación do ficheiro Gravación de chamadas da Policía Local, que conta coas seguintes características: Ficheiro Gravación chamadas. A) Descrición do ficheiro: Gravación de chamadas Policía Local. B) Finalidade e usos previstos: Mellorar o servizo que presta a Policía Local aos cidadáns, outorgando un medio de proba ou instrumentos de cara á tarefa policial tanto aos usuarios coma ao prestador do servizo. C) Estrutura básica do ficheiro e descrición dos tipos de datos incluídos neste: Datos identificativos: audio; orixe, destino, data e hora da chamada. D) Procedemento de recollida dos datos de carácter persoal (orixe dos datos): Chamada telefónica. E) Persoas ou colectivos sobre os que se pretenda obter os datos ou resulten obrigados a subministralo: Persoas que chaman á Policía Local ou son chamadas por esta. F) Medidas de seguridade: nivel básico. G) Sistema de tratamento utilizado: automatizado. H) Cesións de datos: Non se producen. I) Transferencias internacionais: Non existe ningunha transferencia prevista. En todo caso, se houber lugar a estas deberán axustarse ao previsto nos artigos 33 e 34 da Lei orgánica 15/1999, do 13 de decembro. J) Responsable do ficheiro: Concello de Oleiros, Praza de Galicia 1, C. P. (15173) Oleiros (Galicia). K) Servizo ou unidade ante o que se poden exercitar os dereitos: Concello de Oleiros, Praza de Galicia 1, C. P. (15173) Oleiros (Galicia). Segundo. Ordear a publicación da presente disposición no Boletín Oficial da Provincia da Coruña, que entrará en vigor ao día seguinte ao da súa publicación. Terceiro. Da presente disposición darase traslado á Agencia Española de Protección de Datos, conforme ao que dispón no artigo 39.2 a) da Lei orgánica 15/1999, do 13 de decembro, solicitando que se proceda á inscrición da creación, modificación e supresión dos ficheiros no Registro General de Protección de Datos desa axencia, unha vez efectuada a publicación á que se refire o apartado anterior. Oleiros, 2 de maio de 2011 O alcalde Asdo.: Ángel García Seoane Dou fe A secretaria xeral Asdo.: Pilar Cela Álvarez